Wesrandtak SA Jagters - Westrand Open Challange 2018 / Wesrand Opeuitdaag 2018
Ledevergaderings / Member Meetings
Wat ‘n Maand! As ons nie nat is van die reën nie is ons nat van die sweet! Februarie maan het werklik vir ons vier seisoene gebring. Die kompetisies is in volle swang so hou die datums dop sodat jy nie een van die geleentheid misloop nie.
Ons werk steeds aan die tak se identiteit en doen ‘n beroep op elkeen van ons lede om hul takhemde na ons aktiwiteite te dra.
Ons neem deurentyd bestellings vir die nuwe takhemde wat slegs na betaling bestel word aangesien elke hemp volgens jou spesifieke naam en grote bestel word. Die prys beloop R350 per hemp wat die borduurwerk van beide jou naam en Wesrand se wapen insluit.
Maart is ook weer die eerste skoolvakansie op die kaarte. Onthou dat die skietdag val in die skoolvakansie! Ons hoop om ons jonges te sien net voor hulle heeltemal afskakel...
Die tak bied deurlopend opleiding aan vir Toegewyde Sportskiet gedurende ons skiet dae. Kontak die betrokke beheerliggaamslid iendien u belangstel
Toegewyde Jagterskursus vin plaas op die 2e Maart en die lysie is al lank, maar daar is nog plek. Kontak ons Opleidingskoördineerder
Jeug opleiding word ook ad-hoc hanteer en word gekommunikeer via SMSe. Ons jeugkoördineerder het ‘n lys van name en as u nie gekontak is in die laaste maand vir nuus aangaande jeug aktiwiteite nie dan kontak hom gerus.
Februarie se jeug skiet het alreeds balkies opgelewer en as tak is ons baie trots die jonges!
Baie geluk aan die nuwe baanoffisiere wat hulle eksamens afgelê het!
Die bewaringspraaitjie oor vlermuise by die afgelope takvergadering was baie interessant. Baie dankie vir die reël daarvan! Lede, hou die kommunikasie dop oor sprekers om spyt te voorkom!
Ons maandelikse ledevergaderings word gehou by Florida-Noord Rolbalklubhuis om 18h30 vir 19h00.
Vir die lede wat nog nie een ons ledevergaderings bygewoon het nie wil ons net die versekering gee dat die fasiliteite puik is en dat daar genoeg omheinde parkering is, die braaiplek, kuierarea, kontantkroeg en saal voldoen gewis aan al ons behoeftes. Ongelukkig mag jy net nie jou eie drank saambring nie maar drinkgoed is by die kontantkroeg beskikbaar teen klubpryse.
Parkstraat 44, Florida-Noord
Die Februarie skietdag het ons net sekere tabelle kon skiet vanweë die weer! Die lede wat ons ondersteun het, baie dankie! Ons skietdag se formaat is as volg:
Tussen 08h00 – 10h00 skiet ons slegs jagtabelle op die langbaan geskiet word. Dus is daar tussen hierdie tye geen tafelskiet nie. Lede wat slegs vanaf die tafels wil skiet, sal dit eers na 10h00 of na afloop van die tabelle kan doen.
Ons skiet in aflosse van ±15 skuts op ‘n slag te laat deelneem aan die tabelle wat vir die dag aangebied word. Vir die lede wat wil deelneem aan die tabelle sal daar vir hom/haar slegs een geleentheid per dag wees om dit te kan doen. Indien daar baie skuts is, doen ons genoeg aflosse sodat elkeen ten minste een kans per tabel kry.
Deelnemende skuts word die geleentheid gebied om hul gewere in te skiet tussen 07h20 – 07h50. Baanoffisiere is aan diens om die inskiet te behartig.
Deelnemers moet teen 08h00 sy/haar naam op die deelname lys van die tabel plaas en ook dan gereed wees om die betrokke tabel te skiet.
Vir ons sport skuts en toegewyde jagters is 2 maande al verstreke! Ons doen werklik ‘n beroep op ons lede om so vroeg as moontlik te begin werk aan julle krediete om die statusse te behou!
Die webwerf het ook die nuutste kalender bygewerk so maak ‘n draai daar om ook seker te wees wat gebeur by die tak asook wanneer.
Sien julle by die ledevergadering.
Westrand Open Challange 2018 / Wesrand Opeuitdaag 2018
Wesrand se gewilde jaarlikse Ope-Uitdaag-Kleiskietkompetisie het soos oudergewoonte op die eerste Saterdag van Oktober dus die 6de plaasgevind. Skuts van verskeie takke uit Gauteng en omliggende provinises het van heinde en ver die skiet bygewoon. Die lenteoggend was nogals vars en skuts is met koffie, beskuit en muffins begroet.
Na opening met gebed verwelkom Wesrand se voorsitter, André Botha vir almal wat teenwoordig is en word die reëls en verloop van die dag se verrigtinge in breë verduidelik terwyl die skeidsregters twee-twee uitgeskuif het na die onderskeie skietpunte toe.
Durban Deep skietbaan was weereens omskep in 'n haelgeweer paradys met somige baie moelike dissiplines (details) wat die manne van die muise geskei het.
Dit was ook weereens verblydend om heelwat van die skoner geslag tussen die geharde manne te sien skiet en selfs 'n paar juniors het ook deelgeneem.
Die baan was opge stel met nege skietpunte van verskeie moelikheidsgrade en die “squading” het gesorg dat daar met 2 spanne by elke skietpunt afgeskiet kon word. Met 'n bottel water en tellingkaart in elke skut se hand het die kompetisie met alle erns en stiptelik op tyd begin. Die verrigtinge het redelik seepglad verloop en sommer kort voor lank het die eerste spanne hulle tellings begin inhandig. Teen etenstyd het al die spanne klaar geskiet en het ‘n ander uitdaging die honger manne in die gesig gestaar en dit is om die middagete se vleis gaar te kry. Daar is met groot stories om die braaivleisvure gekuier.
Nadat die manne se honger gestil is met die braaivleis en rolletjies (geskenk deur Tito en Massimo Lupini van Lupo Bakery) was dit tyd vir die prysuitdeling. Ammunisie as pryse is deur SIXES AND SEVENS geborg en skuts het ook ‘n kans gestaan om een van SAFARI & OUTDOOR se 6 geskenbewyse van R1000 elk deur gelukkige trekkings te kon wen. Ons sê dankie aan die Lupini broers, Peter Becker en Neil Harmse vir die ammunisie en Willem Immelman vir die geskenbewyse. Ons hoop om weer volgende jaar die begunstigdes te wees van so ruim borgskap.
Wesrandtak se Sabeltandspan het met die louere in die spanafdeling weggestap. Die “High-Gun” met 'n 44 uit 50 telling was André Pienaar van die Smoking Clays span van die Vaaldriehoektak. Onder die dames het Sanet van Jaarsveld van Suikerbosrandtak die eerste plek ingeneem en vir die juniors het Herman Labuschagne van Pretoria-Oos Tak geseëvier. Sien die verskeie wenners in die verskeie klasse hier.
Die skuts het gehoor gegee en goed by die baanreëls gehou en tydens onderhoude met deelnemende skuts, het dit duidelik geblyk dat die dag weereens 'n reuse sukses was.
Baie geluk aan die wenners asook baie dankie aan 'n ieder en elk wat kom deelneem het. Ons sien regtig uit om julle volgende jaar weer by ons te hê.
7 - WESRAND OPE UITDAAG 06-10-2018 (ALGEHEEL).pdf [Algehele Uitslae] 156 kB
Op SAJWV se web bladsy is daar heelwat inligting oor Jag-bestemmings beskikbaar. Kyk gerus hier
Wesrand se gewilde jaarlikse Ope-Uitdaag-Kleiskietkompetisie het soos oudergewoonte op die eerste Saterdag